**Informácia o voľnom pracovnom mieste**

Školský internát, Medická 2, 040 11 Košice informuje o voľnom pracovnom mieste na pracovnú pozíciu

**„ekonómka“**.

**Druh pracovného pomeru:** plný úväzok – 37,5 h/týždeň

**Termín nástupu:** 1. Marca 2024

**Požadované kvalifikačné predpoklady:**

* vysokoškolské vzdelanie II. stupňa ekonomického smeru

Pozícia nie je vhodná pre absolventov.

**Požadované odborné znalosti a iné kritériá:**

* ovládanie ekonomickej problematiky v oblasti školstva,
* orientácia v oblasti financovania, účtovania, plánovania a rozpočtovania verejného sektora,
* znalosť legislatívy týkajúcej sa činnosti odboru,
* znalosť zákona 597/2003 o financovaní základných škôl, stredných škôl a školských zariadení,
* znalosť zákona 553/2003 o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov,
* manažérske, organizačné a komunikačné schopnosti, profesionálne vystupovanie, schopnosť pracovať v kolektíve, zodpovednosť, spoľahlivosť, dôslednosť, precíznosť, vysoké pracovné nasadenie a samostatnosť pri rozhodovaní.

**Náplň práce:**

* komplexné zabezpečovanie prác na úseku rozpočtovania a financovania,
* zodpovednosť za dodržiavanie právnych noriem a iných všeobecne záväzných právnych predpisov, týkajúcich sa financovania a účtovania, rozpočtovania a výkazníctva,
* spracovávanie vnútroorganizačných noriem a smerníc týkajúcich sa hlavných činností úseku, kontrola a sledovanie hospodárenia s finančnými prostriedkami,
* spracovávanie analýzy nákladov a tržieb,

**Platové zaradenie a plat:**

* v zmysle ustanovení zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov.

Tarifný plat 1291,00 Eur

**Požadované doklady:**

* žiadosť o prijatie do zamestnania
* profesijný životopis
* doklady o vzdelaní, príp. praxi
* písomný súhlas so spracúvaním osobných údajov na účely výberového konania v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov.
* výpis z registra trestov

**Termín podania žiadosti:**

Žiadosť o prijatie do zamestnania spolu s požadovanými dokladmi je potrebné doručiť

* mailom na adresu: riaditel@simedke.sk alebo
* poštou na adresu: Školský internát, Medická 2, 040 11 Košice.

Dátum uzávierky prijímania žiadostí: **10. 02. 2024**

Kontaktovať budeme iba vybraných uchádzačov, ktorí spĺňajú kvalifikačné predpoklady a požiadavky v súvislosti s obsadzovaným pracovným miestom.

Osobné údaje uchádzačov o pracovnú pozíciu budú spracúvané v súlade s čl. 6 ods. 1 písm. b) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. V rámci predzmluvných vzťahov dochádza výlučne k vyhodnoteniu, či uchádzači o zamestnanie na základe získaných životopisov a poskytnutých údajov spĺňajú požiadavky organizácie na obsadzovanú pracovnú pozíciu. V prípade, ak by uchádzač neuspel pri získaní pracovného miesta uvedeného v tomto oznámení, avšak má záujem, aby ho organizácia v budúcnosti oslovila s pracovnou ponukou, účelom spracúvania osobných údajov takého uchádzača je evidencia vhodných potenciálnych uchádzačov o zamestnanie. Právnym základom pre toto spracúvanie je slobodný a jednoznačne udelený súhlas uchádzača so spracúvaním osobných údajov podľa článku 6 ods. 1 písm. a) GDPR. V prípade náhodne získaných a nepožadovaných osobných údajov, organizácia zabezpečuje ich bezodkladnú likvidáciu.